VAJA ZA MATURO IZ GEOGRAFIJE

VAJA ŠT. 6

DRUŽBENA GEOGRAFIJA

**ANKETIRANJE**

**Prosti čas in rekreacija**

**UVOD:**

Pri raziskavah raziskovalci uporabljajo več raziskovalnih tehnik na primer: intervju, vprašalnik, ocenjevalne lestvice,…Jaz bom predstavila vprašalnik oziroma anketo, ker sem to tehniko uporabila pri moji vaji. Vprašalniki so sestavljeni iz vprašanj, postavljenih v pisni obliki, s katerimi želijo raziskovalci dobiti podatke, na primer: o njegovih mnenjih, stališčih, interesih ali vrednotah. Vprašanja so lahko zaprtega ali odprtega tipa. Pri zaprtem tipu so možni odgovori že vnaprej določeni, pri odprtem tipu pa jih spraševanec napiše sam. Oba tipa imata prednosti in pomanjkljivosti oziroma prednosti enega tipa so pomanjkljivosti drugega. Z vprašalnikom odprtega tipa dobimo več informacij, saj spraševanec ni omejen z izbiranjem mrd vnaprej določenimi odgovori, med katerimi mogoče sploh ne najde pravega. S tem tipom vprašalnika se tudi izognemo možnosti, da spraševanec katerega od odgovorov, ki jih ima na voljo ne bi razumel. Seveda pa je analiza podatkov, ki so dobljeni z vprašalnikom odprtega tipa, dolgotrajnejša in zahtevnejša, kar je vsekakor pomanjkljivost.

Vprašalnike pogosto uporabljamo v anketah. Pri anketah gre za zbiranje podatkov, ki kažejo mnenja ali druge podatke večjega števila ljudi o določenem pojavu ali temi. Anketa lahko poteka tudi po telefonu, pismih, internetu in nam omogoča, da zelo hitro dobimo podatke velike skupine ljudi.

**NATANČEN POTEK DELA:**

Dne 13.4.2010, sem na šoli Gimnazija Celje- Center izvedla anketiranje o prostem času in rekreaciji. Pri anketi je sodelovalo 30 dijakov četrtega letnika. Anketo z desetimi vprašanji sem pripravila in jo razdelila med teh 30 dijakov. Anketa je bila anonimna. Podatke petih vprašanj sem nato doma analizirala in prikazala v tabeli.

**REZULTATI:**

1. vprašanje: Kaj najpogosteje počneš v prostem času?

|  |  |
| --- | --- |
| **MOŽEN ODGOVOR** | **ŠTEVILO ODGOVOROV** |
| Gledam televizijo |  3 6 |
| Berem |  1 3 |
| Grem na sprehod |  1 4 |
| Spim |  2 3 |
| drugo |  4 3 |

1. Vprašanje: S kom najpogosteje preživljaš prosti čas?

|  |  |
| --- | --- |
| **MOŽEN ODGOVOR** | **ŠTEVILO ODGOVOROV** |
| Sam s seboj |  3 4 |
| Prijatelji |  8 10 |
| Družino |  0 1 |
| Hišnim ljubljenčkom |  0 4 |
| drugo |  0 0 |

1. Vprašanje: Ali se ti zdi da imaš dovolj prostega časa?

|  |  |
| --- | --- |
| **MOŽEN ODGOVOR** | **ŠTEVILO ODGOVOROV** |
| Da |  4 7 |
| Ne |  6 11 |
| Ne vem |  1 1 |

1. Vprašanje: Kdaj imaš največ prostega časa?

|  |  |
| --- | --- |
| **MOŽEN ODGOVOR** | **ŠTEVILO ODGOVOROV** |
| Med tednom |  2 0 |
| Med vikendi |  4 7 |
| Počitnicami |  5 9 |
| Nikoli |  0 3 |
| drugo |  0 0 |

1. Vprašanje: Ali imaš obšolske dejavnosti?

|  |  |
| --- | --- |
| **MOŽEN ODGOVOR** | **ŠTEVILO ODGOVOROV** |
| Da |  5 3 |
| ne |  6 16 |

**LEGENDA:**

MODRA- število odgovorov fantov

 RDEČA- število odgovorov deklet

**INTERPRETACIJA REZULTATOV:**

Pri prvem vprašanju me je zanimalo kaj dijaki najpogosteje počnejo v prostem času. Z analizo podatkov sem ugotovila, da trije fantje in šest punc najpogosteje gleda televizijo, en fant in tri dekleta berejo, en fant in štiri dekleta gredo najpogosteje na sprehod, dva fanta in tri dekleta pa v prostem času najpogosteje spijo. Možni odgovor drugo pa so obkrožili štirje fantje in tri dekleta. Od tega dva fanta igrata igrice na računalniku, dva pa preživita prosti čas na igrišču. Dekleta pa so podala odgovore, da se najpogosteje učijo, ukvarjajo s športom ali gredo na kavo s prijatelji.

Pri drugem vprašanju me je zanimalo s kom dijaki preživijo največ prostega časa. Z analizo odgovorov sem ugotovila, da prosti čas preživljajo sami trije fantje in štiri dekleta, s prijatelji preživljajo prosti čas osem fantov in deset deklet, z družino preživlja prosti čas samo eno dekle. S hišnim ljubljenčkom pa preživljajo prosti čas štiri dekleta.

Pri tretjem vprašanju me je zanimalo ali dijaki menijo, da imajo dovolj prostega časa. Štirje fantje in sedem deklet je odgovorilo, da menijo da imajo dovolj prostega časa, šest fantov in enajst deklet meni, da nimajo dovolj prostega časa in en fant in eno dekle pa menita, da ne vesta ali imata dovolj prostega časa.

Pri četrtek vprašanju me je zanimalo kdaj imajo dijaki največ prostega časa. Dva fanta menita, da imata največ časa med tednom. Štirje fantje in sedem deklet je odgovorilo, da imajo največ časa med vikendi. Pet fantov in devet deklet meni, da imajo največ časa med počitnicami in tri dekleta menijo, da nimajo nikoli dovolj prostega časa.

Pri petem vprašanju pa me je zanimalo ali imajo dijaki obšolske dejavnosti in če jih imajo katere so to. Pet fantov in tri dekleta so odgovorili da imajo obšolske dejavnosti. Šest fantov in šestnajst deklet pa je odgovorilo, da nimajo obšolskih dejavnosti. Ugotovila sem, da se fantje ukvarjajo s pevskim zborom, nogometom, likovno šolo, jahanjem in glasbeno šolo. Dekleta pa z baletom, glasbeno šolo in igranjem v gledališču.

Iz ankete je nekako razvidno, da se vsekakor dijaki premalo ukvarjajo s športom, rekreacijo ali obšolskimi dejavnostmi.

**VIRI in LITERATURA:**

1. Alenka Kampare, Mihaela Stražišar, Irena Dogša, Tomaž Vec, Janina Curk (2006) ; Ljubljana, DZS